Leandra Naudé is beslis ŉ skrywer met ongelooflik talent en ŉ heerlike sin vir humor. Van die eerste bladsy af boei die karakters en omgewing waarin die storie afspeel jou so, dit is eintlik ŉ straf om die boek neer te sit. Al die karakters is baie goed ontwikkel en elke scenario is fyn beplan en puik geskryf. Om elke hoek en draai verras sy jou en jy sit behoorlik op die punt van jou stoel en giggel oor al die onbesonne goed wat die hoofkarakter oorkom en aanvang. Net wanneer jy dink hier gaan die legkaartstukkies in mekaar val, gebeur iets onverwags. Niks is voorspelbaar nie, en dis boeiend geskryf. Beslis een vir die rakke! Vir opkomende skrywers is sy beslis van die beste inspirasie en ek sal haar boeke elke keer verslind!”